Ο **Λαιβίν Κουρζαουά**, γεννημένος στις 4 Σεπτεμβρίου 1992 στο Φρεζύς της Γαλλίας, είναι Γάλλος ποδοσφαιριστής ο οποίος αγωνίζεται στην θέση του αριστερού αμυντικού στη Λιγκ 1 για την Παρί Σεν Ζερμέν και την Εθνική Γαλλίας.

Βιογραφία
---------

### Σύλλογος

Ο Λαιβίν Κουρζαουά είναι πολωνικής καταγωγής μέσω της μητέρας του. Προερχόμενος από τα τμήματα υποδομής της ΑΣ Μονακό, προωθήθηκε στην επαγγελματική ομάδα του συλλόγου από τον Γκι Λακόμπ στις 22 Σεπτεμβρίου 2010, για τις ανάγκες μιας αναμέτρησης στα πλαίσια του Λιγκ Καπ απέναντι στην ΡΚ Λανς (1-0), κι ενώ είχε μόλις κλείσει τα 18 του χρόνια λίγες ημέρες νωρίτερα. Πραγματοποίησε το ντεμπούτο του στην Λιγκ 1 τρεις μέρες αργότερα, σε μια αναμέτρηση απέναντι στην Λοριάν (2-1). 

Για την πρώτη του σεζόν, αγωνίστηκε συνολικά σε έξι αναμετρήσεις με την πρώτη ομάδα, αλλά ήταν κυρίως με την ηλικιακή κατηγορία Κ-19 της Μονακό με την οποία διακρίθηκε. Πράγματι, ήταν βασικό στέλεχος της ομάδας που κατέκτησε το Κύπελλο Γκαμπαρντελλά τον Μάιο του 2011 απέναντι στην ΑΣ Σαιντ-Ετιέν (1-1, 4-3 στα πέναλτι).

Την επόμενη σεζόν, αγωνίστηκε και πάλι πολύ λίγο παρά τον υποβιβασμό της Μονακό στη Λιγκ 2, κυρίως λόγω προβλημάτων τραυματισμού που αντιμετώπιζε. Υπέγραψε, ωστόσο, το πρώτο του επαγγελματικό συμβόλαιο τον Φεβρουάριο του 2012.

Την επόμενη σεζόν, ανέλαβε τον ρόλο του αναπληρωματικού του Γιώργου Τζαβέλλα, έχοντας οκτώ συμμετοχές στο πρωτάθλημα, βοηθώντας τον, έτσι, να κατακτήσει τον τίτλο του πρωταθλητή Γαλλίας της Λιγκ 2 για το 2013.

Πέτυχε επίσης το πρώτο του τέρμα με την φανέλα της ΑΣ Μονακό στη διάρκεια μιας εκτός έδρας αναμέτρησης απέναντι στην Τουλόν (3-1 έπειτα από παράταση) για τον θεσμό του Κυπέλλου Γαλλίας.

Ο Λαιβίν Κουρζαουά πραγματοποίησε την επάνοδό του στην Λιγκ 1 με την Μονακό για την σεζόν 2013-2014. Κατά τη διάρκεια της καλοκαιρινής προετοιμασίας καθώς και στα ξεκινήματα του πρωταθλήματος, αποτέλεσε βασικό στέλεχος της ομάδας, κι αυτό παρά την σημαντική ενίσχυση του συλλόγου στις θέσεις της άμυνας κατά τη διάρκεια της θερινής μεταγραφικής περιόδου, με την άφιξη παικτών όπως οι Ερίκ Αμπιντάλ και Ρικάρντο Καρβάλιο. Αγωνίστηκε, μάλιστα, ως βασικός στην αναμέτρηση της ομάδας του για την 1η αγωνιστική της Λιγκ 1 απέναντι στην Ζιροντέν Μπορντό, όπου έδωσε μια ασίστ για το πρώτο τέρμα των Μονεγάσκων (τελική νίκη της Μονακό με σκορ 2-0).
Πέτυχε το πρώτο του τέρμα στην Λιγκ 1 στις 14 Δεκεμβρίου 2013, απέναντι στην Αν Αβάν ντε Γκανγκάμπ, εκμεταλλευόμενος με κεφαλιά εκτέλεση κόρνερ του συμπαίκτη του, Τζέιμς Ροδρίγες (τελική νίκη της Μονακό με σκορ 2-0). 

### Εθνική

Ο Κουρζαουά κλήθηκε για πρώτη φορά στην Εθνική Γαλλίας U19 στη διάρκεια της σεζόν 2010-2011 και αγωνίστηκε σε οκτώ αναμετρήσεις συνολικά με τους *Bleuets* στη διάρκεια εκείνης της σεζόν. Εκείνη την περίοδο, ήταν, επίσης, που τον προσέγγισε η Πολωνική Ομοσπονδία ώστε να τον πείσει να ενταχθεί στην Εθνική Πολωνίας το 2011.

Έπειτα από δύο χρόνια απουσίας από την Εθνική Γαλλίας, κλήθηκε από τον Βιλί Σανιόλ για να λάβει μέρος στο Τουρνουά της Τουλόν του 2013 μαζί με τον συμπαίκτη του στην ομάδα, Ναμπαλίς Μεντί. Αγωνίστηκε σε δύο αναμετρήσεις επί συνόλου πέντε που έδωσαν οι *Bleuets*, οι οποίοι τερμάτισαν στην τρίτη θέση της συγκεκριμένης διοργάνωσης.

Έχοντας πραγματοποιήσει ένα καλό ξεκίνημα στις αγωνιστικέ του υποχρεώσεις με την ομάδα του, κλήθηκε για πρώτη φορά στην Εθνική Γαλλίας U21 του Σανιόλ για την αναμέτρηση απέναντι στην Αρμενία (προκριματικά του Euro 2015) και την Ολλανδία (φιλικό) το Νοέμβριο του 2013. Πραγματοποίησε το ντεμπούτο του στην ισσόπαλη αναμέτρηση της ομάδας του (1-1) απέναντι στην Ολλανδία στις 18 Νοεμβρίου.

Διακρίσεις
----------

* **ΑΣ Μονακό**
	+ Κύπελλο Γκαμπαρντελλά
		- Νικητής: 2011
	+ Λιγκ 2
		- Νικητής: 2013

Παραπομπές
----------

1. 1 2  «La fédération polonaise recrute sur Facebook». 20 minutes. 18 Ιανουαρίου 2011.
2. ↑  «Feuille de match Monaco 1-0 Lens». Αρχειοθετήθηκε από το πρωτότυπο στις 20 Δεκεμβρίου 2010. Ανακτήθηκε στις 16 Ιανουαρίου 2014.
3. ↑  «Feuille de match Lorient 2-1 Monaco». Αρχειοθετήθηκε από το πρωτότυπο στις 28 Φεβρουαρίου 2011. Ανακτήθηκε στις 16 Ιανουαρίου 2014.
4. ↑  «Kurzawa monégasque jusqu'en 2015». Site officiel de l'AS Monaco. 10 Φεβρουαρίου 2012. [*νεκρός σύνδεσμος*]
5. ↑  «Feuille de match Toulon 1-3 a.p. Monaco». Αρχειοθετήθηκε από το πρωτότυπο στις 9 Μαΐου 2013. Ανακτήθηκε στις 16 Ιανουαρίου 2014.
6. ↑  «La sélection pour Toulon». France Football. 17 Μαΐου 2013.
7. ↑  «La sélection pour l'Arménie et les Pays-Bas». lequipe.fr. 7 Νοεμβρίου 2013.
8. ↑  «Feuille de match France 1-1 Pays-Bas». lequipe.fr. 18 Νοεμβρίου 2013. Αρχειοθετήθηκε από το πρωτότυπο στις 16 Ιανουαρίου 2014. Ανακτήθηκε στις 16 Ιανουαρίου 2014.

Εξωτερικοί Σύνδεσμοι
--------------------

* Προφίλ του Λαιβίν Κουρζαουά Αρχειοθετήθηκε 2011-09-29 στο Wayback Machine. στην επίσημη ιστοσελίδα της LFP
* Προφίλ του Λαιβίν Κουρζαουά Αρχειοθετήθηκε 2019-03-22 στο Wayback Machine. στην επίσημη ιστοσελίδα της FFF
* Προφίλ του Λαιβίν Κουρζαουά στο footballdatabase.eu
* Επίσημη ιστοσελίδα του Λαιβίν Κουρζαουά

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |
| --- | --- | --- | --- |
| 

| π • σ • ε
Παρί Σεν Ζερμέν – τωρινή ομάδα |
| --- |
|  |
| 

* 1 Νάβας
* 2 Χακίμι
* 3 Κιμπεμπέ
* 4 Ράμος
* 5 Μαρκίνιος Αρχηγός
* 6 Βεράτι
* 7 Εμπαπέ
* 8 Παρέδες
* 9 Ικάρντι
* 10 Νεϊμάρ
* 11 Ντι Μαρία
* 12 Ραφίνια
* 14 Μπερνάτ
* 15 Περέιρα
* 16 Ρίκο
* 17 Νταγκμπά
* 18 Βαϊνάλντουμ
* 20 Κουρζαουά
* 21 Ερέρα
* 22 Ντιαλό
* 23 Ντράξλερ
* 24 Κέρερ
* 25 Μέντες
* 27 Γκεγέ
* 28 Ντινά Εμπιμπέ
* 30 Μέσι
* 31 Μπιτσιαμπού
* 34 Σίμονς
* 35 Γκαρμπί
* 38 Μιτσού
* 40 Μπιτουμαζαλά
* 50 Ντοναρούμα
* 60 Λετεγιέ

* Προπονητής: Ποτσετίνο

 |

 |